APSTIPRINĀTI

ar SIA „RĒZEKNES SLIMNĪCA”

2021. gada 15. septembra rīkojumu Nr. 124

**KUSTAMĀS MANTAS IZSOLES NOTEIKUMI**

1. **Noteikumos lietoto terminu skaidrojums**

**Slimnīca** – sabiedrība ar ierobežotu atbildību „RĒZEKNES SLIMNĪCA” (vienotais reģistrācijas Nr. 40003223971).

**Izsoles dalībnieks** – fiziska vai juridiska persona.

**Izsoles solis** – Izsolāmās mantas pārdošanas cenas pieauguma summas vienība, kuras apmērs un valūta norādīta izsoles noteikumos.

**Izsolāmā manta** – Slimnīcai piederošā kustamā manta (saskaņā ar 4.1.punktu).

**Nosacītā cena** – Izsolāmās mantas sākotnējā pārdošanas cena.

**Pārdošana izsolē** – Slimnīcas izteikts piedāvājums noslēgt Izsolāmās mantas pirkuma līgumu ar Izsoles dalībnieku, kurš nosolījis visaugstāko Izsolāmās mantas cenu.

**Izsoles uzvarētājs** – Izsoles dalībnieks, kurš par Izsolāmo mantu nosolījis visaugstāko cenu.

1. **Vispārīgie noteikumi**
	1. Izsoles noteikumi nosaka kārtību, kādā tiek atsavināta, pārdodot atklātā mutiskā izsolē ar augšupejošu soli, Slimnīcai piederošā kustamā manta.
	2. Izsoles organizētājs un rīkotājs ir Slimnīcas izsoles komisija.
	3. Izsoles komisijai papildus šajos noteikumos noteiktajiem pienākumiem un tiesībām ir šādi pienākumi un tiesības:
		1. nodrošināt pieteikumu par piedalīšanos izsolē un izsoles noteikumos norādīto dokumentu pieņemšanu izsoles sludinājumā un šajos noteikumos minētajā vietā, laikā un termiņā;
		2. līdz izsoles sākumam neizpaust ziņas trešajām personām par Izsoles dalībnieku pretendentiem un to skaitu;
		3. nodrošināt Izsolāmās mantas apskati, iepriekš vienojoties ar kontaktpersonu I. Maslobojevs (tālruņa Nr. 26471521) par mantas apskates datumu, laiku un vietu;
		4. nepieņemt pieteikumu piedalīties izsolē pēc pieteikumu iesniegšanas termiņa beigām.
	4. Sludinājums par izsoli tiek publicēts Slimnīcas mājas lapā [www.rslimnica.lv](http://www.rslimnica.lv) internetā, Latvijas Republikas oficiālajā izdevumā „Latvijas Vēstnesis” un informatīvajā izdevumā „Rēzeknes Vēstnesis”.
	5. Izsolāmās mantas izsoles (turpmāk – Izsole) tiesisko pamatu nosaka Civillikums, Publiskas personas finanšu līdzekļu un mantas izšķērdēšanas novēršanas likums, Publiskas personas mantas atsavināšanas likums un citi spēkā esošie normatīvie akti, kā arī šie noteikumi.
	6. Izsoles mērķis ir gūt pēc iespējas lielākus ienākumus, pārdodot Izsolāmo mantu, un tādā veidā nodrošināt Slimnīcas ekonomiskās intereses pārdošanas procesā.
2. **Izsoles norises vieta un laiks**
	1. Izsole notiks 2021. gada 01. oktobrī plkst. 14.00 Slimnīcas telpās –18. novembra iela 41, Rēzekne, LV-4601, Ambulatorās nodaļas zālē.
3. **Izsolāmās mantas sastāvs un Nosacītā cena**
	1. Izsolāmās mantas Nosacītā cenair:
		1. “General Electric” Datortomogrāfs “OPTIMA CT520 ASIR”, ražots 2013. gadā – **4000,00 EUR (Četri tūkstoši *euro*), neieskaitot pievienotās vērtības nodokli.**
4. **Izsoles nodrošinājums un Izsoles dalībnieku reģistrācija**
	1. Par Izsoles dalībnieku var kļūt ikviena fiziska vai juridiska persona, kura izsoles sludinājumā noteiktajā termiņā un kārtībā ir iesniegusi izsoles komisijai pieteikumu par piedalīšanos izsolē un veikusi izsoles nodrošinājuma samaksu, kas šo noteikumu 5.2.punktā norādītajā Slimnīcas norēķinu kontā saņemta līdz Izsoles dienai.
	2. Līdz pieteikuma par dalību izsolē iesniegšanai, Izsoles dalībnieks, kurš vēlas piedalīties Izsolē:
		1. iemaksā izsoles nodrošinājumu:
			1. par “General Electric” Datortomogrāfu “OPTIMA CT520 ASIR”– 400,00 EUR (Četri simti *euro*);

veicot bezskaidras naudas norēķinu.

**Pārskaitījuma rekvizīti:**

**Saņēmējs:** SIA „RĒZEKNES SLIMNĪCA”, reģ. Nr. 40003223971;

**Saņēmēja banka:** „Swedbank” AS, bankas kods: HABALV22,

konta Nr. LV66HABA0140205074101,

maksājuma uzdevumā norādīt *„Izsoles nodrošinājums”*.

* 1. Pieteikumu par piedalīšanos Izsolē izsoles komisijai jāiesniedz līdz **2021. gada 01. oktobra plkst. 12.30** vienā no šādiem veidiem:
		1. nosūtot pa pastu uz adresi: SIA „RĒZEKNES SLIMNĪCA”, 18.novembra iela 41, Rēzekne, LV-4601;
		2. nosūtot elektroniski, sūtot pieteikumu uz e-pastu kanceleja@rslimnica.lv ar norādi: *„Pieteikums izsolei”* un Izsoles dienā iesniedzot pieteikuma oriģinālu izsoles komisijai. Ar Slimnīcas valdes lēmumu Izsoles dalībnieku reģistrācijas termiņš var tikt pagarināts.
	2. Pieteikumā par piedalīšanos izsolē (pielikums Nr.1):
		1. jānorāda Izsoles dalībnieka vārds, uzvārds (fiziskai personai) vai komercsabiedrības firma (juridiskai personai);
		2. jānorāda personas kods, deklarētās dzīvesvietas adrese (fiziskai personai) vai reģistrācijas numurs, juridiskā adrese (juridiskai personai);
		3. jānorāda norēķinu rekvizīti kredītiestādē Izsoles nodrošinājuma atmaksai šajos noteikumos noteiktajos gadījumos;
		4. jāapliecina vēlme piedalīties izsolē un, ka Izsoles dalībnieks ir iepazinies ar šīs Izsoles noteikumiem un nepastāv nekādi šķēršļi piedalīties izsolē.
	3. Pieteikumu par piedalīšanos izsolē paraksta fiziska persona personīgi vai uz notariāli apliecinātas pilnvaras pamata pilnvarotā persona, juridiskas personas pārstāvis vai pilnvarotā persona.
	4. Izsoles dalībnieks, iesniedzot izsoles komisijai pieteikumu par piedalīšanos izsolē, apliecina, ka vēlas iegādāties izsolē Slimnīcas Izsolāmo mantu saskaņā ar šiem noteikumiem, un jebkura Izsoles dalībnieka prasība izmainīt šos noteikumus tiek uzskatīta par atteikšanos piedalīties izsolē, zaudējot samaksāto nodrošinājumu.
	5. Pieteikumam par piedalīšanos izsolē jāpievieno šādi dokumenti:
		1. bankas apstiprināts maksājuma uzdevums, tā apliecināts atvasinājums vai bankas apstiprināta internetbankas izdruka, kas apliecina izsoles nodrošinājuma samaksu atbilstoši šiem noteikumiem;
		2. normatīvajos aktos noteiktā kārtībā apliecinātu pilnvaru vai tās atvasinājumu, ja darbības veic pārstāvis.
	6. Izsoles dienā Izsoles dalībnieki iesniedz Slimnīcai šādus dokumentus un norāda šādas ziņas:
		1. uzrāda personu apliecinošu dokumentu;
		2. pārstāvim izsniegtu pilnvaru (pilnvara derīga, uzrādot pasi) pārstāvēt fizisko vai juridisko personu izsolē un parakstīt Izsoles aktu, pirkuma līgumu un citus ar to saistītos dokumentus;
		3. dalībnieki, kuri nav reģistrēti Latvijas Republikas komercreģistrā, visus dokumentus, tai skaitā, pilnvaru pārstāvim, iesniedz legalizētus, pievienojot notariāli apliecinātu tulkojumu vai licencēta tulkošanas biroja (iestādes) tulkojumu. Par tulkojuma atbilstību un autentiskumu ir atbildīgs iesniedzējs.
	7. Reģistrācijai iesniegtie dokumenti paliek Slimnīcas rīcībā un Izsoles dalībniekam netiek atdoti.
	8. Izsoles dalībnieki tiek reģistrēti Izsoles dalībnieku uzskaites lapā (pielikums Nr.2), norādot šādas ziņas:
		1. Izsoles dalībnieka reģistrācijas numuru, reģistrācijas datumu un laiku;
		2. juridiskās personas firmu, reģistrācijas numuru, pilnvarotās personas vārdu, uzvārdu, pases datus, personas kodu, kontakttālruņa numuru;
		3. fiziskās personas vārdu, uzvārdu, personas kodu, pilnvarotās personas vārdu, uzvārdu, pases datus, personas kodu, kontakttālruņa numuru;
		4. pēdējo solīto cenu un parakstu.
	9. Reģistrētajam Izsoles dalībniekam tiek izsniegta reģistrācijas apliecība (pielikums Nr.3), kurā norādīts Izsoles dalībnieka nosaukums, viņa rekvizīti un piešķirtais reģistrācijas numurs.
	10. Izsoles dalībniekam nav tiesību atsaukt savu pieteikumu par piedalīšanos Izsolē un pieprasīt iemaksātā nodrošinājuma atmaksāšanu.
1. **Izsoles dalībnieka apliecinājums**
	1. Izsoles dalībnieks ir atbildīgs par to, ka viņam nepastāv tiesiski šķēršļi piedalīties izsolē un kļūt par Izsolāmās mantas īpašnieku. Izsoles vadītājam, reģistrējot Izsoles dalībnieku, nav pienākums pārbaudīt minēto šķēršļu esamību (neesamību).
2. **Izsoles veids un valoda**
	1. Izsole ir mutiska un atklāta.
	2. Izsole notiek valsts valodā. Izsoles dalībniekiem, kuri nepārvalda valsts valodu, jānodrošina sev pārstāvis, kas pārvalda valsts valodu, vai jānodrošina sava pārstāvība izsolē ar tulka palīdzību. Par tulka piedalīšanos izsolē Izsoles dalībniekam jāinformē izsoles komisija līdz 2021. gada 01. oktobra plkst. 12.30 norādot tulka vārdu, uzvārdu, personas kodu, nosūtot informāciju elektroniski uz e-pastu:  kanceleja@rslimnica.lv, ar norādi *„Tulka piedalīšanās izsolē”*.
3. **Izsoles solis**
	1. Izsole notiek ar **augšupēju** soli.
	2. Izsoles solis tiek noteikts 10,00 EUR (desmit *euro*).
	3. Solīšana ir atļauta tikai pa vienam solim.
4. **Izsoles norise**
	1. Izsolē piedalās visi reģistrētie dalībnieki, kuri ir ieradušies līdz šajos noteikumos noteiktajam Izsoles sākuma laikam, un kuri ir reģistrēti dalībnieku uzskaites lapā. Izsoles norises telpās var atrasties tikai ar attiecīgo Izsoli saistītas personas (Slimnīcas pilnvarots pārstāvis, izsoles komisija, Izsoles dalībnieki, tulks).
	2. Izsoles dalībnieks vai dalībnieka pilnvarotā persona pie ieejas Izsoles norises telpās uzrāda Izsoles dalībniekam izsniegto reģistrācijas apliecību un personību apliecinošu dokumentu. Pēc tam, kad izsoles vadītājs pārliecinājies par pilnvarotās personas personību saskaņā ar uzskaites lapā fiksētajiem datiem, Izsoles dalībniekam tiek izsniegta reģistrācijas karte. Reģistrācijas kartes numurs atbilst uzskaites lapā un reģistrācijas apliecībā ierakstītajam Izsoles dalībnieka kārtas numuram.
	3. Ja Izsoles dalībnieks vai tā pilnvarotā persona nevar uzrādīt reģistrācijas apliecību vai pasi, Izsoles dalībnieks skaitās neieradies uz Izsoli.
	4. Izsole notiek, ja piedalās vismaz viens dalībnieks. Viena Izsoles dalībnieka reģistrēšanas gadījumā Izsoles procedūra izsludinātajā laikā un vietā nenotiek, kustamā manta tiek atsavināta par Izsoles sākumcenu vienīgajam dalībniekam bez Izsoles procedūras.
	5. Ja izsoles vadītājs konstatē, ka uz izsoli ieradušies ne visi reģistrētie Izsoles dalībnieki, tad Izsoles sākums tiek atlikts uz 15 (piecpadsmit) minūtēm. Ja šajā laikā neierodas klāt neesošie Izsoles dalībnieki, izsoles komisija par to izdara atzīmi izsoles protokolā, un ir atzīstams, ka pēdējie zaudējuši savas tiesības piedalīties Izsolē, un Izsole tiek uzsākta bez viņu klātbūtnes. Izsoles dalībniekiem, kuri nav ieradušies uz Izsoli, izsoles nodrošinājums netiek atmaksāts.
	6. Ja uz Izsoli nav ieradies neviens no reģistrētajiem Izsoles dalībniekiem, tad izsoles vadītājs Izsoli atliek uz 30 (trīsdesmit) minūtēm. Ja šajā laikā neierodas neviens no Izsoles dalībniekiem, tad Izsole tiek atzīta par nenotikušu.
	7. Izsoles vadītājs ir tiesīgs pēc sava ieskata atlikt Izsoles sākumu, ja Izsoles sākuma atlikšanas nepieciešamību izraisa būtiski apstākļi un tas ir lietderīgi Slimnīcas interesēm.
	8. Pirms Izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no Izsoles dalībniekiem nav ieradies, tad šis Izsoles dalībnieks skaitās nepiedalījies Izsolē, un tam neatmaksā izsoles nodrošinājumu.
	9. Izsoles dalībnieku uzskaites lapā ieraksta solītāja vārdu un uzvārdu, solītāja pēdējo nosolīto cenu.
	10. Izsoles vadītājs atklāj Izsoli, raksturo Izsolāmo mantu, paziņo Izsoles sākuma cenu: 4000,00 EUR (Četri tūkstoši *euro*) par “General Electric” Datortomogrāfu “OPTIMA CT520 ASIR” un soli 10,00 EUR (desmit *euro*), par kādu tiek **paaugstināta** cena.
	11. Izsoles vadītājs uzaicina Izsoles dalībniekus uzsākt Izsoli. Izsoles dalībnieki solīšanas procesā paceļ savu dalībnieka karti un nosauc summu. Ja no solītājiem neviens vairs tālāk šo summu nepārsola, tad lietu piešķir ar piesitienu tam, kurš nosolījis pēdējo, visaugstāko cenu.
	12. Izsoles vadītājs atkārto solītāju dalībnieka numuru un piedāvāto cenu. Ja nākošais solītājs paceļ savu dalībnieka karti, tas piedāvā augstāku cenu par vienu soli 10,00 EUR (desmit *euro*). Ja neviens no solītājiem augstāku cenu nepiedāvā, Izsoles vadītājs trīs reizes atkārto pēdējo piedāvāto augstāko cenu un fiksē to ar piesitienu. Šis piesitiens noslēdz Izsolāmās mantas pārdošanu.
	13. Katrs Izsoles dalībnieks ar parakstu apstiprina Izsoles dalībnieku uzskaites lapā savu pēdējo solīto cenu. Ja to neizdara, viņu svītro no Izsoles dalībnieku saraksta un neatmaksā Izsoles nodrošinājumu.
	14. Izsoles rīkotājs apstiprina Izsoles protokolu trīs darba dienu laikā pēc Izsoles.
5. **Nosolītās cenas samaksa**
	1. Nosolītās Izsolāmās mantas pirkuma cena Izsoles uzvarētājam ir jāsamaksā pēc Izsoles akta un Izsolāmās mantas pirkuma līguma parakstīšanas, pirkuma līgumā noteiktajos termiņos, nosolītās pirkuma cenas apmērā. Izsoles uzvarētājam jāsamaksā nosolītā Izsolāmās mantas cena (turpmāk noteikumu tekstā – Pirkuma maksa), to pārskaitot uz Slimnīcas norēķinu kontu:

**Pārskaitījuma rekvizīti:**

**Saņēmējs:** SIA „RĒZEKNES SLIMNĪCA”, reģ. Nr. 40003223971;

**Saņēmēja banka:** „Swedbank” AS, bankas kods: HABALV22,

konta Nr. LV66HABA0140205074101,

maksājuma uzdevumā norādīt *„Pirkuma maksa par Izsoles kustamo mantu”*.

Pirkuma maksas samaksa nav pieļaujama ar ieskaitu vai ar citām atvietojamām lietām.

Ja Pirkuma maksas samaksa tiek veikta ar pārskaitījumu, tad par Pirkuma maksas samaksas izdarīšanas brīdi tiek uzskatīta Pirkuma maksas ieskaitīšana Slimnīcas norēķinu kontā.

* 1. Ja nosolītājs noteiktajā laikā nav samaksājis nosolīto cenu, pārsolītajam Izsoles dalībniekam ir tiesības divu dienu laikā no samaksas termiņa notecēšanas dienas paziņot Izsoles rīkotājam par mantas pirkšanu par paša nosolīto augstāko cenu. Nokavējot noteikto samaksas vai pirkuma līguma parakstīšanas termiņu, nosolītājs zaudē iemaksāto izsoles nodrošinājumu. Pārējiem reģistrētajiem Izsoles dalībniekiem izsoles nodrošinājums tiek atmaksāts.
1. **Pirkuma līgums**
	1. Pirkuma līgums šo noteikumu (pielikums Nr.4) apstiprinātajā redakcijā tiek noslēgts ne vēlāk kā 7 (septiņu) dienu laikā no Izsoles rezultātu apstiprināšanas, ja Pircējs ir parakstījis Izsoles aktu.
2. **Izsoles izdevumi un nodrošinājuma atmaksa**
	1. Izsoles organizēšanas un realizēšanas izdevumi tiek segti no Slimnīcas līdzekļiem.
	2. Izsoles dalībniekiem, kuri nav nosolījuši Izsolāmo mantu, tiek atmaksāta uz pieteikumā par piedalīšanos Izsolē norādīto norēķinu kontu kredītiestādē iemaksātais izsoles nodrošinājums 10 (desmit) darba dienu laikā pēc tam, kad Izsoles uzvarētājs ir samaksājis pirkumā līgumā noteikto Pirkuma maksu, izņemot šajos noteikumos paredzētos gadījumus. Izsoles uzvarētāja samaksātais izsoles nodrošinājums tiek ieskaitīts Izsolāmās mantas pirkuma cenā.
	3. Izsoles dalībnieka iemaksātais izsoles nodrošinājums netiek atmaksāts:
		1. šajos noteikumos paredzētajos gadījumos;
		2. ja izrādās, ka Izsoles dalībnieks ir sniedzis nepatiesas ziņas izsoles vadītājam un/vai tiek konstatēts, ka viņš saskaņā ar šiem noteikumiem nemaz nevarēja būt par Izsoles dalībnieku.
3. **Izsoles pasludināšana par nenotikušu un spēkā neesošu**
	1. Izsole ar Izsoles komisijas lēmumu tiek atzīta par nenotikušu, ja ir iestājies kāds no zemāk uzskaitītajiem gadījumiem:
		1. Izsolei nav pieteicies neviens pretendents;
		2. nav ieradies neviens no Izsolei reģistrētajiem Izsoles dalībniekiem;
		3. citos normatīvajos aktos paredzētajos gadījumos;
		4. citos šajos noteikumos paredzētajos gadījumos;
	2. Lēmumu par Izsoles atzīšanu par nenotikušu pieņem izsoles komisija un paziņo par to reģistrētajiem Izsoles dalībniekiem.
	3. Ja Izsole tiek atzīta par nenotikušu vai par spēkā neesošu, tad par turpmāko Izsolāmās mantas atsavināšanas kārtību, ievērojot normatīvajos aktos noteiktās prasības, lemj Slimnīcas valde.
4. **Nobeiguma noteikumi**
	1. Izsoles rīkotājs Izsoles rezultātus iesniedz apstiprināšanai Slimnīcas valdei.
	2. Ja Izsolāmā manta netiek izsolīta, tad Slimnīcas valdei ir tiesības noteikt citu atsavināšanas veidu.
	3. Pretenzijas par to, ka izsoles komisija nepareizi noraidījusi kādu dalībnieku, var pieteikt tikai Izsoles dalībnieki. Pretenzijas jāpiesaka rakstveidā Izsoles vietā un laikā izsoles vadītājam vai Slimnīcas valdei. Izsoles protokolā par to ir jāizdara atzīme.
	4. Pretenzijas par to, ka bijusi noruna atturēt Izsoles dalībnieku no piedalīšanās Izsolē, var pieteikt Izsoles dalībnieki, iesniedzot attiecīgus pierādījumus. Pretenzijas jāpiesaka rakstveidā Slimnīcas valdei ne vēlāk kā 3 (trīs) darba dienu laikā pēc Izsoles.
	5. Lēmumu par Izsoles atzīšanu par nenotikušu un tās rezultātus par neesošiem vai par pretenziju noraidīšanu, pieņem un apstiprina Slimnīcas valde.
	6. Pretenzijas pēc pirkuma līguma noslēgšanas un pieņemšanas-nodošanas akta parakstīšanas, netiek pieņemtas.
	7. Izsoles dalībnieks apzinās Izsolāmās mantas izskatu un tehnisko stāvokli, kāds tas ir Izsoles dienā.
	8. Slimnīca neuzņemas nekādas garantijas un saistības par Izsolāmās mantas kvalitāti un/vai tehnisko stāvokli.

Pielikumā: Pielikums Nr.1 - Pieteikums dalībai izsolē (1 lapa);

 Pielikums Nr.2 - Izsoles dalībnieku uzskaites lapa (1 lapa);

Pielikums Nr.3 - Reģistrācijas apliecība (1 lapa);

Pielikums Nr.4 - Pirkuma-pārdevuma līgums (3 lapas).

*Pielikums Nr.1*

*pie kustamās mantas izsoles noteikumiem*

**SIA** „RĒZEKNES SLIMNĪCA”

Izsoles komisijai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskas personas nosaukums/ fiziskas personas vārds, uzvārds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(reģ.Nr./personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(juridiskā adrese/deklarētā dzīvesvieta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kontakttālrunis, e-pasts)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pilnvarotā persona)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(rekvizīti kredītiestādē izsoles nodrošinājuma atmaksai)*

**PIETEIKUMS DALĪBAI IZSOLĒ**

Ar šo paziņoju, ka vēlos piedalīties:

* “General Electric” Datortomogrāfa “OPTIMA CT520 ASIR”,

izsolē un lūdzu reģistrēt mani par Izsoles dalībnieku. Apliecinu, ka vēlos iegādāties izsolē SIA „RĒZEKNES SLIMNĪCA” izsolīto kustamo mantu saskaņā ar izsoles noteikumiem. Ar izsoles noteikumiem un līguma projektu iepazinos. Apzinos, ka jebkura prasība izmainīt šos noteikumus tiks uzskatīta par atteikšanos piedalīties izsolē, zaudējot samaksāto izsoles nodrošinājumu. Dalībai izsolē šķēršļi nepastāv.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*datums paraksts*

*Pielikums Nr.2*

*pie kustamās mantas izsoles noteikumiem*

**IZSOLES DALĪBNIEKU UZSKAITES LAPA**

Izsolāmā manta – sabiedrība ar ierobežotu atbildību „RĒZEKNES SLIMNĪCA”, reģ. Nr. 40003223971, piederošs:

“General Electric” Datortomogrāfs “OPTIMA CT520 ASIR”

Izsolāmās mantas izsole notiks 2021. gada 01. oktobrī plkst. 14.00 SIA „RĒZEKNES SLIMNĪCA” telpās – 18.novembra iela 41, Rēzekne, Ambulatorās nodaļas zālē.

|  |  |  |  |  |  |
| --- | --- | --- | --- | --- | --- |
| **Izsoles dalībnieka reģistrācijas numurs** | **Reģistrācijas laiks un datums** | **Juridiskās personas nosaukums, reģistrācijas numurs vai fiziskās personas vārds, uzvārds, personas kods** | **Fiziskās personas vai juridiskās personas pilnvarotās personas vārds, uzvārds, personas kods, kontakttālruņa Nr.** | **Pēdējā solītā cena** | **Fiziskās personas vai juridiskās personas pilnvarotās personas paraksts** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

*Pielikums Nr.3*

*pie kustamās mantas izsoles noteikumiem*

**REĢISTRĀCIJAS APLIECĪBA**

Izsolāmā manta – sabiedrība ar ierobežotu atbildību „RĒZEKNES SLIMNĪCA”, reģ. Nr. 40003223971, piederošs:

* “General Electric” Datortomogrāfs “OPTIMA CT520 ASIR”

Izsolāmās mantas izsole notiks 2021. gada 01. oktobrī plkst. 14.00 SIA „RĒZEKNES SLIMNĪCA” telpās – 18.novembra iela 41, Rēzekne, Ambulatorās nodaļas zālē.

|  |  |
| --- | --- |
| **Izsoles dalībnieks:** |  |
| **Reģistrācijas Nr./personas kods:** |  |
| **Piešķirtais reģistrācijas numurs:** |  |
| **Izsoles vadītājs:** |  |

*Pielikums Nr.4*

*pie kustamās mantas izsoles noteikumiem*

**PIRKUMA– PĀRDEVUMA LĪGUMS**

Rēzeknē, 2021. gada \_\_\_. \_\_\_\_\_\_\_\_\_\_\_\_\_.

**Sabiedrība ar ierobežotu atbildību „RĒZEKNES SLIMNĪCA”**, vienotais reģistrācijas Nr. 40003223971, turpmāk – Pārdevējs, valdes priekšsēdētājas Maritas Zeltiņas un valdes locekļa Ivara Zvīdra personā, kuri rīkojas saskaņā ar sabiedrības statūtiem, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pircējs, \_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā saukti – Puses,

pamatojoties uz 2021. gada 01. oktobra izsoles rezultātiem, protokols Nr. \_\_, noslēdza šādu līgumu (turpmāk – Līgums):

1. **Līguma priekšmets un termiņš**
	1. Pārdevējs pārdod un nodod īpašumā Pircējam, bet Pircējs pērk un iegūst īpašumā Pārdevējam piederošo kustamo mantu – “General Electric” Datortomogrāfu “OPTIMA CT520 ASIR” (ražots 2013. gadā), turpmāk tekstā – Iekārta. Pircējs apņemas atbilstoši spēkā esošo normatīvo aktu prasībām demontēt un transportēt Iekārtu, kā arī aktualizēt informāciju Valsts vides dienesta Radiācijas drošības centrā.
	2. Pircējam ir zināms Iekārtu faktiskais (vizuālais un tehniskais) stāvoklis.
	3. Līgums stājas spēkā tā parakstīšanu un ir spēkā līdz saistību pilnīgai izpildei. Līguma attiecības par pabeigtām atzīstamas tad, kad Puses izpildījušas visas savstarpējās saistības.
2. **Līguma summa un norēķinu kārtība**
	1. Iekārtas tiek pārdotas par atklātā mutiskā izsolē Pircēja nosolīto augstāko cenu \_\_\_\_\_,\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*). Pircējs papildus nosolītajai Iekārtu cenai maksā pievienotās vērtības nodokli normatīvajos aktos noteiktajā apmērā un kārtībā. Pircēja iemaksātais izsoles nodrošinājums – 400,00 EUR (Četri simti *euro*) uzskatāms par pirkuma maksas daļu un ieskaitāms Līguma summā.
	2. Pircējs Līguma summu pilnā apmērā samaksā 10 (desmit) dienu laikā no šī Līguma noslēgšanas dienas ar pārskaitījumu uz Pārdevēja norādīto kontu.
	3. Par samaksas dienu tiek uzskatīta diena, kad pārskaitījums ir ieskaitīts Pārdevēja bankas norēķinu kontā.
	4. Par izsniegtā rēķina apmaksas termiņa nokavēšanu Pircējs pēc Pārdevēja rakstveida pieprasījuma saņemšanas maksā līgumsodu 0,1% (viena desmitdaļa procenta) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma summas. Līgumsoda samaksa neatbrīvo Pircēju no saistību izpildes.
	5. Ja Pircējs noteiktajā termiņā nav izpildījis Līguma 2.2.punktā noteikto, Pārdevējs var vienpusēji izbeigt Līgumu un piedāvāt noslēgt Iekārtas pirkuma līgumu nākošajam izsolē pārsolītajam pretendentam, šajā gadījumā Pircējs zaudē un tam netiek atmaksāts tā iemaksātais izsoles nodrošinājums.
	6. Visus izdevumus, kas saistīti ar Iekārtas pirkšanu, demontēšanu, aizgādāšanu, reģistrēšanu u.t.t., sedz Pircējs.
3. **Līdzēju apliecinājumi**
	1. Pircējs apliecina, ka Līguma slēgšanas brīdī tam nav tiesisku vai faktisku šķēršļu noslēgt šo Līgumu un to izpildīt, kā arī tā sniegtā informācija, t.sk. par Iekārtu, ir patiesa un iesniegtie dokumenti ir autentiski, spēkā esoši.
	2. Pārdevējs apliecina, ka ir vienīgais Iekārtas īpašnieks un pārvaldnieks, kuram ir attiecīgas pilnvaras un tiesības, lai slēgtu šo Līgumu un uzņemtos tajā noteiktās saistības.
	3. Augstāk minētā Iekārta nav nevienam atsavināta, ieķīlāta, tai nav uzlikti aizliegumi, arests, tā nav apgrūtināta ar nodokļu parādiem, kā arī nav nekādu citu šķēršļu, lai to pārdotu Pircējam.
	4. Pārdevējs apliecina, ka tas pilnībā spēj izpildīt šī Līguma noteikumus un prasības.
	5. Pircējs apliecina, ka ir tiesīgs atbilstoši normatīvo aktu prasībām iegādāties Iekārtu, demontēt un transportēt to, kā arī veikt citas nepieciešamās darbības, kas saistītas ar Iekārtu.
	6. Līdzēji apliecina, ka tiem ir saprotami un pieņemami šī Līguma nosacījumi.
4. **Pārdevēja un Pircēja garantijas, tiesības un pienākumi**
	1. Pircējs apņemas ar savu spēku, līdzekļiem un uz sava rēķina veikt Iekārtas demontāžu un izvest to no Pārdevēja telpām ar Pasūtītāju iepriekš saskaņotajā laikā pēc Līguma summas samaksas, bet ne vēlāk kā līdz 2021. gada 29. oktobrim
	2. Pārdevējs nodrošina iespēju Pircēja darbiniekiem iekļūt un atrasties savās telpās abpusēji saskaņotā laikā.
	3. Pircējs apņemas darbus veikt kvalitatīvi, saskaņā ar Līguma nosacījumiem, Pārdevēja norādījumiem un ievērojot citas saistošās prasības. Darbi tiek uzskatīti par kvalitatīvi veiktiem, ja izpildīti atbilstoši spēkā esošo normatīvo aktu prasībām attiecībā uz darbībām ar Iekārtu, kā arī izpildīti atbilstoši vispārpieņemtai labai praksei nozarē.
	4. Pircējs ir atbildīgs par spēkā esošo normatīvo aktu prasību, kas attiecas uz darbībām ar Iekārtu, ievērošanu.
	5. Pircējs nodrošina Iekārtas demontāžai un izvešanai nepieciešamos līdzekļus, palīgmateriālus, darba spēku u.tml. Pircējs apliecina, ka viņa darbinieki ir kvalificēti darbam ar Iekārtu, un uzņemas pilnu materiālo atbildību par iesaistīto personu rīcību.
	6. Par līgumsaistību nepilnīgu izpildi vai nepienācīgu izpildi Pircējs ir atbildīgs saskaņā ar spēkā esošajiem normatīvajiem aktiem un Līguma nosacījumiem.
	7. Pircēja pienākums ir izskatīt visas par Līguma nosacījumu pilnīgu vai daļēju neizpildi, vai nepienācīgu izpildi radušās Pārdevēja pretenzijas, un uz sava rēķina novērst jebkuras neatbilstības, kas radušās Līguma saistību izpildes gaitā.
	8. Ja Pircējs neuzsāk un/vai neveic darbības ar Iekārtu atbilstoši Līguma nosacījumiem, kā arī gadījumā, ja nenovērš Līguma 4.7.punktā noteiktajā kārtībā nosūtītajā pretenzijā norādīto, tad maksā Pārdevējam līgumsodu 0,1% (viena desmitdaļa procenta) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma summas. Līgumsoda samaksa neatbrīvo Izpildītāju no saistību pilnīgas izpildes.
	9. Pircējs uz sava rēķina un ar savu transportu nodrošina Iekārtas pārvešanu.
	10. Pircējs apņemas savlaicīgi veikt samaksu par Iekārtu un kvalitatīvi veikt darbus saskaņā ar Līguma nosacījumiem.
	11. Ja Pircējs pārkāpj Līguma nosacījumus, tad maksā Pārdevējam līgumsodu 0,1 % (viena desmitdaļa procenta) apmērā no Līguma summas par katru nokavēto dienu, bet ne vairāk kā 10 % (desmit procenti) no Līguma summas.
5. **Darbu izpildes un Iekārtas pieņemšanas kārtība**
	1. Pircējs veic darbus, kas saistīti ar Iekārtas pirkšanu, demontēšanu, aizgādāšanu u.c., saskaņā ar Līguma nosacījumiem.
	2. Par veiktajiem darbiem un saņemto Iekārtu Pircējs iesniedz Pārdevēja atbildīgajai personai aizpildītu pieņemšanas-nodošanas aktu.
	3. Ja Pārdevējs pēc pieņemšanas-nodošanas akta abpusējas parakstīšanas konstatē, ka darbi paveikti nekvalitatīvi, neatbilstoši Līguma nosacījumiem vai spēkā esošiem normatīvajiem aktiem, tas informē Pircēju par konstatētajām neatbilstībām, nosūtot rakstveida pretenziju. Pircējam ir pienākums 5 (piecu) darba dienu laikā no pretenzijas saņemšanas novērst norādītās neatbilstības un/vai trūkumus par saviem līdzekļiem un atlīdzināt visus Pārdevējam šai sakarā radušos zaudējumus.
	4. Pircējs nedrīkst bojāt Pārdevēja telpas (tai skaitā liftu, sienu un grīdas segumus), tās jāatstāj sakārtotas. Pircējs ir atbildīgs par Iekārtas demontāžas un izvešanās laikā Pārdevēja telpām nodarītajiem bojājumiem.
	5. Iekārta uzskatāma par saņemtu un darbi par izpildītiem ar pieņemšanas-nodošanas akta abpusēju parakstīšanu.
6. **Nepārvarama vara**
	1. Ja Pircējs vai Pārdevējs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara, Puses tiek atbrīvotas no atbildības par Līguma saistību nepildīšanu, un Līguma darbības termiņš tiek pagarināts par laiku, kas vienāds ar minēto apstākļu izraisīto aizkavēšanos.
	2. Ja Līguma 6.1.punktā minētie apstākļi ilgst ilgāk par 14 (četrpadsmit) dienām, tad jebkurai no Pusēm ir tiesības vienpusēji izbeigt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma izbeigšanas rezultātā. Līguma izbeigšana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.
	3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļus pamato ar attiecīgas valsts vai pašvaldības institūcijas izsniegtu dokumentu.
7. **Citi noteikumi**
	1. Neviena no Pusēm nedrīkst nodot Līgumā noteiktās tiesības vai pienākumus trešajai personai.
	2. Puses apņemas Līguma darbības laikā, kā arī pēc tā, neizpaust trešajām personām informāciju, kuru Puses nodevušas sakarā ar šajā Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas, izņemot normatīvajos aktos noteiktajos gadījumos un kārtībā.
	3. Līguma izbeigšana ir pieļaujama Pusēm abpusēji vienojoties vai šajā Līgumā paredzētajos gadījumos.
	4. Ja Pircējs neizpilda šī Līguma noteikumus, Pārdevējs ir tiesīgs vienpusējā kārtībā lauzt Līgumu, ne mazāk kā 10 (desmit) dienas iepriekš rakstiski brīdinot Pircēju.
	5. Līguma laušanas gadījumā Pircējs zaudē un tam netiek atmaksāti samaksātie naudas līdzekļi, tajā skaitā izsoles nodrošinājums.
	6. Visi labojumi un papildinājumi pie šī Līguma ir sastādāmi rakstveidā un stājas spēkā pēc tam, kad tos ir parakstījušas abas Puses, pēc parakstīšanas tie kļūst par šī Līguma pielikumu, neatņemamu sastāvdaļu.
	7. Ja kāds no šī Līguma punktiem zaudē savu spēku, tad viss pārējais Līgums paliek spēkā, cik tālu tā spēku neietekmē spēku zaudējušais Līguma punkts.
	8. Visi strīdi un domstarpības ir risināmi savstarpēji vienojoties, taču, nespējot panākt vienošanos, Latvijas Republikas tiesā.
	9. Līgums ir sastādīts un parakstīts 2 (divos) eksemplāros, katrs eksemplārs uz 2 (divām) lapām, viens eksemplārs Pircējam, viens eksemplārs Pārdevējam.
8. **Pušu rekvizīti un paraksti**

|  |  |
| --- | --- |
| **Pārdevējs** | **Pircējs** |
| SIA „RĒZEKNES SLIMNĪCA” |  |
| Vienotais reģistrācijas Nr. 40003223971 |  |
| Juridiskā adrese:18.novembra iela 41, Rēzekne, LV-4601 |  |
| Banka: „Swedbank” AS |  |
| Kods: HABALV22 |  |
| Konta Nr.: LV66HABA0140205074101 |  |
| Kontaktpersona: Zigmārs Silickis |  |
| Tālr. Nr. 28334666 |  |
| \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ |  |
| M. Zeltiņa I. Zvīdris |  |